**Ministru kabineta noteikumu projekta**

**“Grozījumi Ministru kabineta 2006.gada 19.decembra noteikumos Nr.1043 “Azartspēļu un izložu organizācijas vienotā grāmatvedības uzskaites kārtība””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts ir izstrādāts atbilstoši vienam no koncepcijas "Par azartspēļu automātu saslēgšanu vienotā tīklā" izstrādes mērķiem – ieviešot azartspēļu automātu kontroles un uzraudzības sistēmu (AKUS), pilnveidot azartspēļu automātu darbības uzraudzību un ieņēmumu plūsmas pārskatāmību.Noteikumu projekts nosaka, ka no Ministru kabineta 2006.gada 19.decembra noteikumiem Nr.1043 “Azartspēļu un izložu organizācijas vienotā grāmatvedības uzskaites kārtība”” tiek svītrotas normas par prasībām inkasācijas procesā lietot mehāniskos skaitītājus un attaisnojuma dokumentus (inkasācijas akti, kazino kases bilance un galdu rezultāti) kā stingrās uzskaites veidlapas, kā arī noteikumu projektā tiek veikti daži tehniska rakstura precizējumi.Noteikumu projekts stājas spēkā 2019.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 30.oktobra rīkojuma Nr.518 “Par koncepciju “Par azartspēļu automātu saslēgšanu vienotā tīklā”” 2.3.apakšpunkts (turpmāk – Koncepcija). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Viens no Koncepcijas izstrādes mērķiem ir pilnveidot azartspēļu automātu darbības uzraudzību un ieņēmumu plūsmas pārskatāmību.Atbilstoši Ministru kabineta 2012.gada 30.oktobra rīkojuma Nr.518 “Par koncepciju “Par azartspēļu automātu saslēgšanu vienotā tīklā”” 1.punktam un 2.3.apakšpunktam:- tika atbalstīta azartspēļu automātu saslēgšana vienotā tīklā, ieviešot vienotas azartspēļu automātu kontroles un uzraudzības sistēmu (turpmāk – AKUS);- ir jāveic grozījumi Ministru kabineta 2006.gada 19.decembra noteikumos Nr.1043 “Azartspēļu un izložu organizācijas vienotā grāmatvedības uzskaites kārtība”” (turpmāk – MK noteikumi Nr.1043), nosakot prasības inkasācijas procesā lietotajiem elektroniskajiem skaitītājiem un izmaiņām azartspēļu automātu un izdevumu uzskaitē. Konkrētāk nepieciešamo grozījumu būtība ir minēta Koncepcijas kopsavilkuma sadaļā “Iespējamās izmaksas” – atcelt prasību inkasācijas procesā lietot mehāniskos skaitītājus. Tādējādi azartspēļu organizētājiem ir jāpāriet tikai uz elektronisko skaitītāju lietošanu inkasācijas procesā.Tādējādi MK noteikumos Nr.1043 tiek veikti sekojoši grozījumi:1. sadaļā “Vispārīgie jautājumi” tiek svītrots 6. un 7.punkts. Grozījumu pamatojums:

MK noteikumu Nr.1043 6.punktā ir minētas klientu piesaistīšanas izmaksas, kuras kapitālsabiedrība iegrāmato saimnieciskās darbības izmaksās. Papildus 7.punktā noteikts, ka klientu piesaistīšanas izmaksu normas ne biežāk kā reizi gadā apstiprina kapitālsabiedrības vadītājs, taču tās nedrīkst pārsniegt vidējo iepriekšējo triju gadu laikā šim mērķim aprēķināto summu vai 1% no izmaksām, kas saistītas ar saimniecisko darbību.Savukārt Uzņēmumu ienākuma nodokļa likuma 8.panta otrās daļas 7.punktā noteikts, ka pie izdevumiem, kas nav saistīti ar saimniecisko darbību, pieskaita visus izdevumus, kas tieši nav saistīti ar nodokļa maksātāja saimniecisko darbību, tai skaitā reprezentācijas izdevumus un personāla ilgtspējas pasākumu izdevumus, kas kopā pārskata gadā pārsniedz 5% no iepriekšējā pārskata gada kopējās darba ņēmējiem aprēķinātās bruto darba samaksas, par kuru samaksāti valsts sociālās apdrošināšanas maksājumi. Papildus tam, Uzņēmumu ienākuma nodokļa likuma 8.panta trešā daļa paredz, ka minētajiem izdevumiem jābūt uzskaitītiem dalīti no citiem izdevumiem.Tādējādi pēc būtības izdevumi par pārtikas produktiem, alkoholiskiem, dzērieniem un tabakas izstrādājumiem, kuri bez maksas tiek izsniegti klientiem azartspēļu vietās atbilst Uzņēmumu ienākuma nodokļa likumā noteiktajiem reprezentācijas izdevumiem, t.i., azartspēļu organizētājiem uzņēmumu ienākuma nodokļa aprēķināšanas vajadzībām attiecībā uz iepriekšminētajiem izdevumiem ir saistošs Uzņēmumu ienākuma nodokļa likuma 8.panta otrās daļas 7.punkts.Tādējādi MK noteikumu Nr.1043 6. un 7.punkta svītrošanas pamatojums balstīts uz to, ka Uzņēmumu ienākuma nodokļa likums ir augstāka spēka un jaunāka tiesību norma, vadoties no Oficiālo publikāciju un tiesiskās informācijas likuma 9.panta sestās daļas normām, dažāda juridiska spēka tiesību normām piemēro to tiesību normu, kurai ir augstāks juridiskais spēks. Bez tam tiks novērsta arī pretruna ar MK noteikumu Nr.1043 deleģējumā minēto, kas nosaka, ka Ministru kabinets reglamentē vienotu azartspēļu un izložu organizācijas grāmatvedības uzskaites kārtību, nevis uzņēmumu ienākuma nodokļa aprēķināšanas kārtību. 1. sadaļā “Vispārīgie jautājumi” tiek svītrots 8., 9., 10., 11., 12., 13. un 14.punkts, precizēts 32.punkts, savukārt jaunā redakcijā izteikts 15. un 30.punkts, kuros šobrīd ir minētas normas par stingrās uzskaites dokumentiem. Grozījumu pamatojums:

- Šobrīd kā stingrās uzskaites dokumenti MK noteikumu Nr.1043 8.punktā ir noteikti azartspēļu automātu inkasācijas akts, kazino galda bilance un galdu rezultāts.Saistībā ar AKUS ieviešanu ir pieņemti Ministru kabineta 2017.gada 27.jūnija noteikumi Nr.374 “Grozījumi Ministru kabineta 2006. gada 27.jūnija noteikumos Nr.512 “Azartspēļu un izložu organizēšanas un uzturēšanas uzraudzības un kontroles kārtība”, atbilstoši kuriem no 2019.gada 1.janvāra inkasācijas akti vairs nebūs stingrās uzskaites dokuments. Savukārt kazino galda bilances un galdu rezultātu inkasācijas procesa uzraudzību pilnībā nodrošina Izložu un azartspēļu uzraudzības inspekcijas inspektora klātbūtne klātienē vai attālināti, izmantojot elektronisko sakaru starpniecību (Ministru kabineta 2006.gada 27.jūnija noteikumi Nr. 512 “Azartspēļu un izložu organizēšanas un uzturēšanas uzraudzības un kontroles kārtība” 20. un 22.punkts). Tādējādi tehniskās prasības tipogrāfiski iespiest veidlapas un to numerācijas uzskaite ir neefektīvs regulējums ar nepamatotu administratīvo slogu. Tādējādi ar plānotajiem grozījumiem vienlaicīgi ir iespēja mazināt administratīvo slogu azartspēļu organizētājiem, nosakot, ka ne tikai inkasācijas akti, bet arī kazino galda bilance un galdu rezultāts nebūs stingrās uzskaites dokuments; 1. sadaļā “Azartspēļu automātu ieņēmumu un izdevumu uzskaite” tiek izslēgtas normas par mehānisko skaitītāju rādītājiem. Tādējādi:

- jaunā redakcijā tiek izteikts MK noteikumu Nr.1043 17.punkts. Šajā punktā noteikto azartspēļu automātu inkasāciju veiks kapitālsabiedrības noteiktā kārtībā. Ņemot vērā to, ka azartspēļu automātu inkasācijas process ietver ne tikai AKUS skaitītāju rādītāju fiksēšanu un ieņēmumu aprēķināšanu, bet arī faktiskās skaidrās naudas uzskaiti, tad Izložu un azartspēļu uzraudzības inspekcijai ir jāpārzina katras kapitālsabiedrības inkasācijas procesa kārtību un procedūras, kā arī naudas plūsmas izsekojamību, papildinot vai samazinot azartspēļu automāta naudas kastes (turpmāk – hopers) azartspēļu automātā, kā arī naudas kustību spēļu zāles kasē. Līdz ar to  azartspēļu automātu inkasācijas kārtība iekļaus nosacījumus inkasācijas norisei un procesa dokumentēšanai, darbības ar hoperu naudu, maksājumu par spēli azartspēļu automātā kustības procesam, kā arī par inkasāciju atbildīgajām personām u.c. prasībām.- svītrots 23.punkts;- svītrots 24.3.5., 24.3.6., 24.3.7., 24.3.8. un 24.4.apakšpunktā vārds “mehānisks” (attiecīgā locījumā);- svītrots 1.pielikuma 2.tabulas nosaukumā vārds “mehānisko”;4) atbilstoši prasībai par azartspēļu automātu inkasācijas rezultāta atbilstību AKUS datiem (papildus tam norādīta rīcība un sniedzamā informācija, ja AKUS konstatēta uzskaites kļūda):- svītrots 20.punkts, jo stājoties spēkā AKUS, inkasācijas akti būs elektroniskā formātā un tajā būs informācija par spēļu automātu rezultātiem noteiktā laika periodā. Līdz ar to uzņēmējiem vairs nevajadzēs inkasācijas aktus drukāt papīra formātā un uzglabāt katrā spēļu zālē līdz nākamai inkasācijai;- jaunā redakcijā tiek izteikts MK noteikumu N.1043 21.punkts, kurā iekļautas normas par uzskaites kļūdas korekcijām. Ņemot vērā to, ka AKUS ir tehnisko ierīču un programmu apkopojums, kurš pārraida visu informāciju no azartspēļu automāta, tad ir iespējamas tehniska rakstura vai cita veida informācijas nekorekta atspoguļošana un neatbilstība ar faktisko naudas daudzumu azartspēļu automātā. Līdz ar to,  lai atklātu šo nesakritību iemeslus un izprastu tehnisko problēmu cēloņus, kas radīja nekorektu rezultātu, kā arī veiktu pieļauto kļūdu labojumus, ir nepieciešama kļūdu korekcija, kas ietvers sevī problēmu aprakstu. Vadoties pēc AKUS testa vides parametriem var secināt, ka šāda korekcija pārsvarā tiek novērota:- veicot spēļu programmas maiņu;- ja ir skaitītāju radītāja pilna cikla apgrozījums;- ja ir bijusi naudai pielīdzināmo priekšmetu ievietošana azartspēļu automātā;- pārraides ierīces bojājumu gadījumos;- gadījumos, ja radās cita tehniska problēma. Visu šo kļūdu korekcijas aprakstu un kļūdu korekcijas  aprakstu veic vienlaikus ar inkasācijas procesu vai ātrāk, ja šī kļūda ir atklāta;1. veikti tehniska rakstura grozījumi:

- precizēts MK noteikumu Nr.1043 2.punkts par azartspēļu un izložu organizētāju grāmatvedības uzskaiti, nenosaucot tajā vairs konkrētus normatīvos aktus, kā arī precizēts MK noteikumu Nr.1043 4.punkts;* 15.punkta jaunajā redakcijā netiek iekļauta norma, ka inkasācijas akts ir pamatojums bezskaidras naudas ieņēmumiem;
* precizēts 26.7. apakšpunkts un 28.punkts, jo šobrīd azartspēļu automātos neizmanto spēļu žetonus (praksē šāda veida iemaksas mehānisms nepastāv);

- 24.4.7.apakšpunktā, lai novērstu iespējamas jēdzienu interpretācijas, precizēts uzkrātā laimesta formulējums, nosakot, ka tas ir papildspēles laimests atbilstoši Azartspēļu un izložu likuma 1.panta 17.punktam;- precizēts 26.7.apakšpunkts un 34.punkts attiecībā uz kazino kasiera veicamajiem pienākumiem;- svītrots 50.punkts, jo tas dublējas ar 2006.gada Ministru kabineta noteikumos Nr.512 “Azartspēļu un izložu organizēšanas un uzturēšanas uzraudzības un kontroles kārtība” 20.punktā noteikto kārtību par kazino inkasāciju;- veikti grozījumi 66.punktā, lai nodrošinātu MK noteikumu Nr.1043 normu atbilstību likuma “Par izložu un azartspēļu nodevu un nodokli” 7.panta regulējumam. |
| 3. | Projekta izstrādē iesaistītās institūcijas un publiskās personas kapitālsabiedrības | Izložu un azartspēļu uzraudzības inspekcija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir Izložu un azartspēļu uzraudzības inspekcija un 16 kapitālsabiedrības (informācija uz 14.09.2018.), kas organizē azartspēles. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums uzlabos uzņēmējdarbības vidi, jo izmantojot AKUS nebūs nepieciešamība inkasācijas procesā vairs izmantot azartspēļu automātu mehāniskos rādītājus, kā arī tiks pilnveidota azartspēļu automātu darbības uzraudzība un ieņēmumu plūsmas kontrole un pārskatāmība.Administratīvais slogs samazināsies. Izložu un azartspēļu uzraudzības inspekcijai efektīvāk tiks izmantoti tās administratīvie resursi (laika ietaupījums), jo nebūs jāveic saņemto un izlietoto inkasācijas aktu reģistrēšana, un azartspēļu automātu ieņēmumu plūsmu un kontroli varēs veikt attālināti. Azartspēļu organizētājiem inkasācijas procesā vairs neietilps azartspēļu automātu mehāniskos rādītāju uzskaite un prasība par stingrās uzskaites dokumentu izgatavošanu un pārskatu sniegšana par to izlietojumu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Projekts šo jomu neskar** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Projekts šo jomu neskar** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **Projekts šo jomu neskar** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība par plānotajiem grozījumiem MK noteikumos Nr.1043 tika informēta, izstrādājot un pieņemot Koncepciju. Informācija par noteikumu projekta izstrādi ir publicēta 10.09.2018. Finanšu ministrijas tīmekļa vietnē sadaļā “Sabiedrības līdzdalība” <http://www.fm.gov.lv/lv/sabiedribas_lidzdaliba>/tiesibu\_aktu\_projekti/azartspelu\_un\_izlozu\_organizesanas\_politika#project505.  |
| 2. | Sabiedrības līdzdalība projekta izstrādē | Par noteikumu projektu viedoklis tiks lūgts biedrībai “Latvijas Spēļu biznesa asociācija” un Latvijas Darba devēju konfederācijai. Informācija par noteikumu projekta izstrādi ir publicēta 10.09.2018. Finanšu ministrijas tīmekļa vietnē sadaļā “Sabiedrības līdzdalība” <http://www.fm.gov.lv/lv/sabiedribas_lidzdaliba>/tiesibu\_aktu\_projekti/azartspelu\_un\_izlozu\_organizesanas\_politika#project505. Sabiedrības pārstāvji varēs sniegt savus viedokļus par projektu pēc tā izsludināšanas Valsts sekretāru sanāksmē, projekta saskaņošanas gaitā.  |
| 3. | Sabiedrības līdzdalības rezultāti | Saskaņošanas laikā notika diskusijas par iespējamo uzskaites terminoloģijas saskaņošanu. MK noteikumu Nr.1043 3.punktā ir noteikts, kā veidojas  azartspēļu neto ieņēmumi, par kuriem azartspēļu organizētājs  reizi ceturksnī sniedz informāciju Izložu un azartspēļu uzraudzības inspekcijai. Savukārt, neto apgrozījums ir noteikts Gada pārskata un konsolidētā gada pārskata likumā. Neto ieņēmumi un neto apgrozījums nav pielīdzināmi termini pēc būtības. Vienlaikus, turpmāk pilnveidojot normatīvos aktus, ir vērtējama sniedzamās informācijas salīdzināmība ar citos pārskatos pieprasīto informāciju. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti. Jaunu institūciju izveide, esošo institūciju likvidācija vai reorganizācija netiek paredzēta.Noteikumu projekts tiks realizēts esošo resursu ietvaros.  |
| 3. | Cita informācija | Nav |

Finanšu ministre D.Reizniece-Ozola

Zariņa 67095672

Indra.Zarina@fm.gov.lv